Predkladacia správa

Dňa 7. novembra 2005 bol materiál predložený na Poradu ekonomických ministrov, ktorá ho prerokovala a odporučila vláde SR Správu o plnení multilicenčnej zmluvy Microsoft Enterprise Agreement pre štátnu a verejnú správu SR schváliť.
Dňa 30. novembra 2005 bol materiál prerokovaný vládou SR. Z dôvodu  neschválenia oboch predložených alternatív plnenia splátkového kalendára multilicenčnej zmluvy Microsoft Enterprise Agreement bol materiál z rokovania vlády SR odložený. Správa o plnení multilicenčnej zmluvy Microsoft Enterprise Agreement pre štátnu a verejnú správu a návrh na predĺženie doby platnosti prihlášky k multilicenčnej zmluve Microsoft Enterprise pre štátnu a verejnú správu Slovenskej republiky na roky 2006 – 2008 je iniciatívny materiál, ktorý vznikol na základe predpokladanej aktualizácie úvodného 3-ročného obdobia platnosti prihlášky Ministerstva dopravy, pôšt a telekomunikácií k multilicenčnej zmluve Microsoft Enterprise. 
Predkladaná verzia materiálu je doplnená o dodatok, ktorý predstavuje tretiu alternatívu pre plnenie splátkového kalendára.